Narodna skupština
20141208

Moje pitanje se odnosi da tim ministarstva dobro razmisli o dilemi šta se dešava u slučaju da ne postoji planska dokumentacija, o kojoj smo govorili u načelnom pretresu, i da dođemo u situaciju da možda jedno javno preduzeće ili više javnih preduzeća nema mogućnosti da adekvatno odgovori u rokovima koji su ovde postavljeni, drugo, da službe, recimo, u katastru, koji se pokazao u ovih nekoliko godina kao organ koji ne prati dovoljno izradu planske dokumentacije dobro, u smislu da pravi baze podataka i da odgovara građanima u skladu sa zakonom na njihove zahteve, da odgovore negativno. Znači, dolazimo u problem da se podnose prekršajne prijave, a pogotovo je to izraženo u ovom periodu od 1. marta 2015. godine do 1. januara 2016. godine. Moj predlog je da se posle reči: „zakon“ dodaje „i daje se novi rok od 15 dana imaocu javnih ovlašćenja za postupanje po zakonu“. Smatram da je jako važno definisati rokove koji se odnose na primenu ovog zakona i da se nadležni organi obavežu na takva postupanja. Drugi član se odnosi na član 8g stav 1.